《读史感兴》
宋代·黄文雷

子胡讥神仙，仙人轻薄俗。
轩冕既非荣，刀锯况多辱。
惟能小万物，是以超五欲。
栖琼得轻安，镂玉记华馥。
一咏太始音，灵芝悟前夙。
小谪未可遗，裁书系鹤足。

作者简介：黄文雷，字希声，号看云，南城（今属江西）人。理宗淳祐十年（一二五○）进士，辟为酒官。舟归次严陵滩，溺死。有《看云小集》。事见明正德《建昌府志》卷一五。　黄文雷诗，以汲古阁影宋抄《南宋六十家小集》本为底本，校以清顾氏读画斋刊《南宋群贤小集》本（简称群贤集）及《两宋名贤小集》本（简称名贤集）。新辑集外诗附于卷末。